laion/Wikipedia-Exotic huggingface dataset:
האצטדיון האולימפי של ברלין

האצטדיון האולימפי של ברלין (בגרמנית: Berliner Olympiastadion) הוא אצטדיון הכדורגל האולימפי של העיר ברלין. הוא עוצב במקור על ידי ורנר מארך עבור אולימפיאדת ברלין ב-1936, ואירח אותה. במהלך האולימפיאדה, היה שיא הנוכחות של האצטדיון למעלה מ-100,000 איש. כיום האצטדיון הוא חלק מהפארק האולימפי של ברלין, וביתה של קבוצת הכדורגל הרטה ברלין. האצטדיון נבנה בשנת 1936 לכבוד אולימפיאדת ברלין, ובו התקיים בין השאר מרוץ ה-100 מטר בו ניצח האצן השחור ג'סי אוונס, למורת רוחו של אדולף היטלר שישב ביציע, ועזב את האצטדיון לפני טקס הענקת המדליות. לקראת משחקי גביע העולם 2006 נערכו באצטדיון שיפוצים בעלות כוללת של 242 מיליון אירו, והוא נפתח מחדש ביולי 2004. כעת משמש האצטדיון את קבוצת הכדורגל הרטה ברלין. האצטדיון מכיל 74,228 מקומות ישיבה ומותקנות בו 5,000 נורות פלואורסצנטיות היוצרות אפקטים מיוחדים בזמן המשחק. האצטדיון אירח את גמר מונדיאל 2006. בשנת 2009, נערכה באצטדיון אליפות העולם באתלטיקה, בה רשם האצן הג'מייקני, יוסיין בולט, שיא עולם בריצת 100 מטר, והעמידו על 9.58 שניות. האצטדיון אירח את גמר ליגת האלופות לעונת 2014/2015 ואת משחקי מכבי העולמי בקיץ 2015. האצטדיון אירח כמה ממשחקי יורו 2024 וגם את משחק הגמר של הטורניר. האצטדיון האולימפי של ברלין, מבט משער המרתון אדולף היטלר וראשי הוועד האולימפי הבין-לאומי נכנסים לאצטדיון בפתיחת אולימפיאדת ברלין חזית חזית (הטבעות האולימפיות) האצטדיון האולימפי של ברלין בזמן תחרויות אליפות העולם באתלטיקה 2009 אתר האינטרנט הרשמי של האצטדיון האולימפי של ברלין האצטדיון האולימפי של ברלין, ברשת החברתית פייסבוק האצטדיון האולימפי של ברלין, ברשת החברתית אקס (טוויטר) האצטדיון האולימפי של ברלין, ברשת החברתית אינסטגרם האצטדיון האולימפי של ברלין, ברשת החברתית LinkedIn האצטדיון האולימפי של ברלין, סרטונים בערוץ היוטיוב האצטדיון באתר The Stadium Guide תמונות היסטוריות של האצטדיון ערך זה הוא קצרמר בנושא אצטדיונים ומתקני ספורט. אתם מוזמנים לתרום לוויקיפדיה ולהרחיב אותו.
Tausend Fenster

"Tausend Fenster" (בעברית: "אלף חלונות") הוא סינגל שהוקלט על ידי הזמר הצ'כי קרל גוט, וייצג את אוסטריה באירוויזיון 1968. השיר נכתב על ידי אודו יורגנס, שזכה במהדורה ה-11 של תחרות האירוויזיון, ובוצע בשפה הגרמנית. במרוצת השנים הוקלטו לשיר מספר גרסאות כיסוי בשפות צ'כית, אנגלית וצרפתית. בשנת 1968 בחרה רשות השידור האוסטרית את גוט לייצוג המדינה בתחרות האירוויזיון, שהתקיימה בעיר לונדון. בדומה לשירי התקופה, השיר בוצע בסגנון בלדת שאנסון. בשיר, מציין גוט את השפעות החיים המודרניים, ובראשן בדידות. ב-6 באפריל 1968 בוצע השיר על ידי גוט באירוויזיון. הוא שובץ רביעי בסדר ההופעות, לפני לוקסמבורג ואחרי בלגיה. בסופה של התחרות דורג במקום ה-13 עם שתי נקודות בלבד. Tausend Fenster Eurovision 1968 Results: Voting & Points
אוסטריה באירוויזיון 1967

אוסטריה באירוויזיון 1967 השתתפה עם השיר "Warum es hunderttausend Sterne gibt" ("למה יש מאות אלפי כוכבים?"), שבוצע על ידי הזמר האוסטרי פטר הורטון. זו הייתה השתתפות ה-11 של אוסטריה בתחרות הזמר של האירוויזיון. רשות השידור האוסטרית בחרה באופן פנימי את הורטון לייצוג המדינה. כשבוע לאחר חשיפת הנציג, הוציאה רשות השידור את השיר האוסטרי לאירוויזיון 1967 לאור, "Warum es hunderttausend Sterne gibt", שנכתב על ידי קארין בוגנר. ב-8 באפריל 1967 בוצע השיר על ידי הורטון באירוויזיון. הוא שובץ שלישי בסדר ההופעות, לפני צרפת ואחרי לוקסמבורג. בסופה של התחרות דורג במקום ה-14 עם שתי נקודות בלבד. Eurovision 1967 Results: Voting & Points
אוסטריה באירוויזיון 1968

אוסטריה באירוויזיון 1968 השתתפה עם השיר "Tausend Fenster" ("אלף חלונות"), שבוצע על ידי הזמר הצ'כי קרל גוט. זו הייתה השתתפות ה-12 של אוסטריה בתחרות הזמר של האירוויזיון. רשות השידור האוסטרית בחרה באופן פנימי את גוט לייצוג המדינה. כשבוע לאחר חשיפת הנציג הוציאה רשות השידור את השיר האוסטרי לאירוויזיון 1968 לאור, "Tausend Fenster", שנכתב על ידי אודו יורגנס, זוכה אירוויזיון 1966. ב-6 באפריל 1968 בוצע השיר על ידי גוט באירוויזיון. הוא שובץ רביעי בסדר ההופעות, לפני לוקסמבורג ואחרי בלגיה. בסופה של התחרות דורג במקום ה-13 עם שתי נקודות בלבד. Eurovision 1968 Results: Voting & Points
קפרן תוראם

קפרן תוראם-אוליאן (בצרפתית: Khéphren Thuram-Ulien; נולד ב-26 במרץ 2001 ברג'ו אמיליה שבאיטליה) הוא כדורגלן צרפתי המשחק בעמדת הקשר בקבוצת יובנטוס מהסרייה א׳ ובנבחרת צרפת. תוראם הוא בנו של כדורגלן נבחרת צרפת לשעבר ליליאן תוראם, ואחיו הצעיר של הכדורגלן מרקוס תוראם. הוא קרוי על שמו של פרעה מצרים חעפרע. תוראם הגיע אל מחלקת הנוער של מונקו מליגת העל הצרפתית בשנת 2016. ב-28 בנובמבר 2018 הוא ערך את הופעת הבכורה שלו במועדון, כשהחליף את אלכסנדר גולובין בהפסד 1–2 לאתלטיקו מדריד במסגרת שלב הבתים של ליגת האלופות לעונת 2018/2019. בסך הכל ערך תוראם שתי הופעות בליגת האלופות במדי המועדון, והוסיף הופעה במסגרת גביע הליגה הצרפתית. ב-26 ביוני 2019 חתם תוראם בניס מליגת העל הצרפתית. ב-27 באוגוסט הוא ערך את הופעת הבכורה שלו במועדון, בניצחון 1–2 על נים במסגרת המחזור השני בליגה לעונת 2019/2020. בעונתו הראשונה במועדון הוא ערך 14 הופעות ליגה. ב-3 באוקטובר 2020 הוא הבקיע את שער הבכורה שלו במועדון, בניצחון 1–2 על נאנט במסגרת המחזור השישי בליגה לעונת 2020/2021. בעונתו השנייה במועדון הוא ערך 29 הופעות ליגה והבקיע שני שערים. מדיה וקבצים בנושא קפרן תוראם בוויקישיתוף קפרן תוראם, ברשת החברתית אינסטגרם קפרן תוראם, באתר Transfermarkt קפרן תוראם, באתר Soccerway קפרן תוראם, באתר BDFutbol קפרן תוראם, באתר WorldFootball.net קפרן תוראם, באתר National Football Teams קפרן תוראם, באתר FootballDatabase.eu קפרן תוראם, באתר ESPN Monaco: la Juve suivrait Khephren, le 2e fils de Lilian Thuram באתר RMC Sport, ‏ 18 בנובמבר 2017 (בצרפתית) El 'Faraón' Khephren continúa la dinastía Thuram באתר ספורט, 7 באוקטובר 2016 (בספרדית) Atletico Madrid 2-0 Monaco: Simeone's boys cruise through באתר ספורט, 28 בנובמבר 2018 (באנגלית) Transferts : Khephren Thuram (Monaco) signe à Nice באתר ל'אקיפ, 26 ביוני 2019 (בצרפתית) Erling Haaland bags a brace as Dortmund score four in Jadon Sancho’s absence באתר FourFourTwo, ‏ 4 באוקטובר 2020 (באנגלית)
יעקב אביצוק

יעקב אביצוק (איציקוביץ') (16 בפברואר 1924 – 17 באוגוסט 1993) היה משורר, סופר ועורך ישראלי, יהודי יליד רומניה, ידוע, בין השאר, גם כפזמונאי וכחוקר פולקלור. יעקב שמעון איציקוביץ', לימים יעקב אביצוק, נולד בעיר וסלוי ברומניה בשנת 1924 כשישי מבין תשעת הילדים של דוד איציקוביץ' ואשתו, רחל לבית איליוביץ'. הוא למד בחדר ("תלמוד תורה") בעיר הולדתו ואחר כך בבית ספר יסודי היהודי "עשה טוב". היה בנעוריו פעיל בתנועת הנוער גורדוניה ובימי המשטר הצבאי-פרו-נאצי של אנטונסקו נשלח לעבודות כפייה במחנות עבודה. בשנת 1946 עלה לארץ ישראל במסגרת עליית המעפילים על סיפון האונייה "הגנה". מיד עם הגעתו נעצר על ידי השלטונות הבריטים ונשלח למחנה המעצר עתלית. אחרי שחרורו הצטרף לתנועת החלוץ ובמסגרתה התיישב בתל גזר. אחרי הקמת המדינה היה מדריך עולים צעירים בקיבוץ עלומים. היה לחקלאי במושב באר טוביה שם התיידד עם המלחין עמנואל זמיר וכתב מילים לכמה מלחניו. בשנים 1954–1955 אביצוק למד במדרשה למורים בבאר שבע והוסמך כמורה. אביצוק כיהן כמנהל מחלקת תרבות במועצה האזורית מרחבים. אביצוק פרסם שירים, סיפורים וכתבות בעיתונים. פרט לכך במסגרת ארכיון הסיפור העממי בישראל מיסודו של הפרופסור דב נוי, הקליט אביצוק סיפורים מפי בני עדות שונות בישראל שפורסמו בהמשך בשנים 1962–1976 בקובצי "חודש חודש וסיפור" בעריכתו. אביצוק נפטר בשנת 1993 בקריית מלאכי בישראל. על מצבת קברו כתוב: "סופר יוצר, אוהב אדם". אביצוק היה נשוי לתמר ולהם שתי בנות ובן. 1961 - אבחת החרמש, הוצאת עמיר 1984 - סיסמוגרף הלב: שירים, הוצאת רשפים 1973 - ויויאן: סיפורים, הוצאת אל"ף 1966 - ניגונים חדשים (שלושה עשר סיפורים) (איורים: יוסי רום), הוצאת אל"ף 1976 - מה סיפרו האנפות - ספר לילדים (איורים: בינה גבירץ), הוצאת יזרעאל 1980 - מנחם מנדל מבקר במושב 1965 - האילן שספג דמעות: ל״ו סיפורי עם מפי י״ב מספרים, הוצאת המוסיאון לאתנולוגיה ולפולקלור, חיפה 1964 - סיפורי עם מפי יהודי מרוקו - 23 מעשיות ואגדות - הוצאת ההסתדרות הציונית העולמית 1985 - גורלו של ילד - כ"ח סיפורי עם מעדות ישראל, הוצאת עמיר בארכיון הסיפור העממי על שם דב נוי רשומים 319 סיפורי עם שלוקטו על ידי יעקב אביצוק. 1970 - (עורך) קרייתנו קריית מלאכי שירי זמר מאת עמנואל זמיר: לאדמתי אהבת יוגב שירי זמר מאת יוסף מוסטקי באר שבע עירי טובים השניים מדבר (חול גבעות) הארכיון של אביצוק נמצא במכון גנזים של אגודת הסופרים העבריים. מידע באתר זמרשת (לפי נחום הר ציון מבאר טוביה) לאדמתי - לחן:עמנואל זמיר, מלים:יעקב אביצוק, בביצוע של אהובה צדוק בערוץ יוטיוב אהבת היוגב - לחן:עמנואל זמיר, מלים:יעקב אביצוק, ביצוע:שושנה דמרי, באתר הספרייה הלאומית באר שבע עירי, לחן: יוסף מוסטקי, מלים:יעקב אביצוק באתר israelidances באתר מורשת מרוקו יעקב אביצוק, בלקסיקון הספרות העברית החדשה Heritage genealogical site אתר מורשת מרוקו לקסיקון הספרות העברית החדשה אוניברסיטת אוהיו
יצחק בן ישראל (פירושונים)

האם התכוונתם ל... יצחק בן ישראל – אלוף בצה"ל, פרופסור וחבר הכנסת יצחק בן ישראל (בגדאד) – מחבר פיוטים וראש ישיבה בבגדאד יצחק יצחק – שם עט של סופר ומשורר, ששמו הרשמי יצחק בן ישראל
דוידסקו

האם התכוונתם ל... איריס דוידסקו – דוגמנית ושחקנית ישראלית אריה דוידסקו – מאמן כדורסל ישראלי יוסף דוידסקו – איש ניל"י. הוצא להורג בידי מחתרת לח"י באשמת בגידה
Rocks'n'Diamonds

Rocks’n’Diamonds, הוא משחק וידאו אשר נוצר בשנת 1995 על בסיס מספר משחקים קודמים. באותה שנה הוא היה בין המשחקים הראשונים מותאמים ללינוקס. המשחק הוא תוכנה חופשית שמופצת תחת הרישיון הציבורי הכללי של גנו. המשחק כולל ממשק לבניית שלבים חדשים על ידי המשתמש. היה המשחק הראשון של Rocks’n’Diamonds. הוא מבוסס על משחק שפותח במקור בשנת 1987. בהיקף מלא מגיע למעל ל-50 אלף שלבים. השחקן צריך לעבור מספר מערות ולאסוף יהלומים תוך הימנעות מפגישה עם יצורים מסוכנים, הליכה זהירה עקב סכנות של אבנים נופלים ואיסור להגיע למערה ללא מוצא. במקור היו 99 שלבים. בשנת 2003 גרפיקה של המשחק שופרה והתווספו שלבים נוספים. המשחק כולל 111 שלבים מקוריים ועם השנים התווספו עוד 10 חבילות עם 111 שלבים בכל חבילה. הפיתוח האחרון בוצע בשנת 2008. המשחק כולל 50 שלבים מקוריים ועם השנים התווספו עוד 700. בניגוד למשחק המקורי, אין אפשרות לביטול המהלך ולכן המשחק קשה יותר מהמקורי. מדיה וקבצים בנושא Rocks'n'Diamonds בוויקישיתוף אתר האינטרנט הרשמי של Rocks'n'Diamonds מידע על המשחק ערך זה הוא קצרמר בנושא משחקים. אתם מוזמנים לתרום לוויקיפדיה ולהרחיב אותו.
תאודור פלרן

תאודור פלרן (בצרפתית: Théodore Pellerin; נולד ב-13 ביוני 1997) הוא שחקן קולנוע וטלוויזיה קנדי. הוא בנם של הרקדנית והכוריאוגרפית מארי שואינאר והצייר דני פלרן. פלרן הופיע בסרטים רבים בהם: "אנדורפין", "בוסט", "השדים", "זה רק סוף העולם", "מבחן הביפ", ו"ילד מחוק". לאחרונה, הוא גילם את קודי בונאר בסדרת הטלוויזיה, "On Becoming a God in Central Florida" ששודרה בנטפליקס. באוגוסט 2019 לוהק פלרן לסרט הקולנוע יש מישהו בתוך הבית שלך בהפקת נטפליקס הסרט הוקרן לראשונה ב-6 באוקטובר 2021. תאודור פלרן, ברשת החברתית אינסטגרם תאודור פלרן, במסד הנתונים הקולנועיים IMDb (באנגלית) תאודור פלרן, באתר AllMovie (באנגלית) תאודור פלרן, באתר Rotten Tomatoes (באנגלית) תאודור פלרן, באתר Metacritic (באנגלית) "La belle ascension de Théodore Pellerin". Le Journal de Montréal, March 11, 2018. Maxime Demers, "Théodore Pellerin: un début de carrière fulgurant". Le Journal de Montréal, March 9, 2019. Otterson, Joe (28 באוגוסט 2018). "Theodore Pellerin Joins Kirsten Dunst YouTube Premium Series (EXCLUSIVE)". Variety. נבדק ב-28 באוגוסט 2018. {{cite web}}: (עזרה) Kit, Borys (14 באוגוסט 2019). "Shawn Levy-James Wan's Horror 'There's Someone Inside Your House' Sets Cast (Exclusive)". The Hollywood Reporter. נבדק ב-15 באוגוסט 2019. {{cite web}}: (עזרה) "'Lost Ollie' Family Series from 'Spider-Verse' Director in the Works at Netflix". Collider. 6 באוקטובר 2020. נבדק ב-6 באוקטובר 2020. {{cite web}}: (עזרה) Squires, John (23 באוגוסט 2021). "'Creep' Director Patrick Brice's New Movie 'There's Someone Inside Your House' Crashes Netflix in October". BloodyDisgusting. נבדק ב-23 באוגוסט 2021. {{cite web}}: (עזרה) "Never Rarely Sometimes Always: Between Poetry and Politics". The Sherbrook Times. 12 באפריל 2020. נבדק ב-19 ביולי 2020. {{cite web}}: (עזרה)
פלמנגו (כדורגל)

מועדון הפלגות פלמנגו (בפורטוגזית: Clube de Regatas do Flamengo) הוא מועדון ספורט בריו דה ז'ניירו שבברזיל. קבוצת הכדורגל של פלמנגו היא הקבוצה עם מספר האוהדים הגדול ביותר בברזיל, ובשנת 2000, דורגה במקום התשיעי בדירוג "קבוצת המאה של פיפ"א". פלמנגו היא אחת מארבע קבוצות הכדורגל הגדולות של ריו דה ז'ניירו ביחד עם קבוצות פלומיננסה, בוטפוגו וואסקו דה גאמה. מקורו של המועדון הוא שכונת פלמנגו שבריו דה ז'ניירו, אך הוא הועתק לשכונת גבאה ב-1938. מגרשה הביתי של פלמנגו הוא אצטדיון המרקנה. עד 1997 היווה גם אצטדיון הגבאה מגרש ביתי עבור חלק קטן ממשחקיה, אך מאז הוא משמש את הקבוצה לאימונים בלבד. פלמנגו היא אחת משתי הקבוצות בברזיל (יחד עם סאו פאולו) שמעולם לא ירדו לליגה השנייה. רשמי גביע ליברטדורס - 3, 1981, 2019,2022 הגביע הבין-יבשתי - 1, 1981 גביע מרקוסור - 1, 1999 גביע הזהב הדרום אמריקאי - 1, 1997 (לא הפסידה באף משחק במהלך הטורניר) אחר גביע ראמון דה קראנדס (ספרד) - 2, 1979, 1980 טורניר פאלמה דה מיורקה (ספרד) - 1, 1978 גביע קירים (יפן) - 1, 1988 טורניר המבורג (גרמניה) - 1, 1989 גביע מרלבורו (יפן) - 1, 1990 גביע שארפ (יפן) - 1, 1990 טורניר קואלה לומפור (מלזיה) - 1, 1994 אליפות ברזיל - 8: 1980, 1982, 1983, 1987‏, 1992, 2009, 2019, 2020 הגביע הברזילאי - 4: 1990, 2006, 2013, 2022 גביע האלופות הברזילאי - 1: 2001 טורניר ריו-סאו פאולו - 1: 1961 גביע העולם למועדונים ברזילאים - 1: 1997 "טורניו דו פובו" - 1: 1972 אליפות ריו דה ז'ניירו - 37: 1914, 1915, 1920, 1921, 1925, 1927, 1939, 1942, 1943, 1944, 1953, 1954, 1955, 1963, 1965, 1972, 1974, 1978, 1979, 1979 (מיוחד), 1981, 1986, 1991, 1996, 1999, 2000, 2001, 2004, 2007, 2008, 2009, 2011, 2014, 2017, 2019, 2020, 2021, 2024 ברזיל זיקו ברזיל רומאריו ברזיל בבטו ברזיל דידה ברזיל אדריאנו לייטה ריביירו ברזיל רונאלדיניו ברזיל ז'וניור ברזיל זיזיניו ברזיל ויניסיוס ג'וניור ברזיל לוקאס פאקטה מדיה וקבצים בנושא פלמנגו בוויקישיתוף אתר האינטרנט הרשמי של פלמנגו פלמנגו, ברשת החברתית פייסבוק פלמנגו, ברשת החברתית אקס (טוויטר) פלמנגו, ברשת החברתית אינסטגרם פלמנגו, ברשת החברתית טיקטוק פלמנגו, סרטונים בערוץ היוטיוב פרופיל, באתר Transfermarkt פרופיל, באתר FootballDatabase.eu עונה בה מועדון ה-13 (התאחדות של 13 הקבוצות הבכירות של ברזיל) הקימה ליגה משלהן, המוכרת כקופה אוניאו, ופלמנגו זכתה באליפות. בעיני רבים פלמנגו הייתה אלופת ברזיל ב-1987 בפועל, אך קונפדרציית הכדורגל הברזילאית הכירה עד 2011 בקבוצת ספורט מרסיפה כאלופת ברזיל באותה העונה. בפברואר 2011, החליטה הקונפדרציה לשנות את החלטתה ולהכריז על שתי הקבוצות כאלופות ברזיל ב-1987. ערך זה הוא קצרמר בנושא כדורגל ברזילאי ובנושא מועדוני כדורגל. אתם מוזמנים לתרום לוויקיפדיה ולהרחיב אותו.
קאראש

קאראש (ברומנית: Caraș ובסרבית: Karaš או Караш) הוא נחל באורך של 110 קילומטרים בחבל באנאט, בחלקו ברומניה ובחלקו בסרביה, יובל של הדנובה. בתקופת האימפריה הרומית הנחל נשא את השם "אפו" (Apo). הנחל נובע מהרי אניני שבמערב רומניה, מצפון מזרח לעיר אנינה וזורם לאורך 85 קילומטרים בתחום רומניה, עד שעובר את הגבול לסרביה, לחבל וויוודינה. לאורך 4.1 קילומטרים הנחל מסמן את הגבול בין רומניה ובין סרביה. אגן ההיקוות של הקאראש כולל כ-1.400 קילומטרים רבועים. הנחל אינו מתאים לשיט. מדיה וקבצים בנושא קאראש בוויקישיתוף
קנאה נוסח איטליה

קנאה נוסח איטליה (באיטלקית: Dramma della gelosia) הוא סרט קולנוע איטלקי מסוגת דרמה קומית משנת 1970 בבימויו של אטורה סקולה, עם מרצ'לו מסטרויאני, מוניקה ויטי וג'אנקרלו ג'אניני בתפקידים הראשיים. בישראל הוקרן הסרט בשם "קנאה איטלקית". הסרט מתחיל בחקירת מקרה רצח והעלילה מתוארת בפלשבק. הסרט מתאר את רומא השקועה בלכלוך ואנשי המעמד התחתון ביותר שמשתתפים בהפגנות נגד השלטון ותולים את תקוותם במפלגה הקומוניסטית שתחלץ אותם ממצבם. מרצ'לו מסטרויאני זכה בפרס השחקן הטוב ביותר בפסטיבל הקולנוע בקאן (1970). מוניקה ויטי זכתה בפרס השחקנית הטובה ביותר ב-Globo d'oro (גלובוס הזהב האיטלקי). אורסטה (מרצ'לו מסטרויאני) הוא עובד בניין מתוסכל ובודד שמספר את כל צרותיו לחברו לעבודה אוגו (מנואל סארסו). אורסטה נשוי לאלמנה עם שני ילדים שאינו נמשך אליה והתחתן אתה רק בגלל רחמים עליה ושני ילדיה. יום אחד הוא מבחין במוכרת פרחים יפה בשם אדלידה (מוניקה ויטי) ומתחיל לחזר אחריה במרץ ועוזב למענה את אשתו. הם יושבים לאכול במסעדת פיצה ואחד העובדים, נלו (ג'אנקרלו ג'אניני) מתאהב בה ומביא לה משולש פיצה בצורה של לב. היא מתחילה לצאת עם נלו עד שאורסטה הקנאי מוצא אותה במסעדה ומעורר מהומה. אדלידה נפצעת ונזקקת לאשפוז. היא מנסה לקבל טיפול אצל פסיכיאטר אבל הוא לא יכול לעזור לה והיא מנסה להתאבד אך נלו מציל אותה. אחותה אנטוניה העובדת בזנות, מקשרת אותו עם קצב שמן ועשיר בשם אמבלטו (הרקולס קורטס). הם עומדים להינשא אבל אז מנסה נלו להתאבד ומאושפז במצב קשה. אדלידה בורחת מהקצב ומגיעה לבית החולים, מצליחה לעורר את נלו והם מחדשים את יחסיהם ומחליטים להתחתן. בינתיים מפוטר אורסטה, גר במזבלה והולך לברר את מזלו אצל צוענים. אדלידה ונלו מלובשים כחתן וכלה נוסעים להירשם לנישואים בבית העירייה. בדרך מתקלקל הרכב ומופיע אורסטה מלובש בסחבות. מתחיל ריב בין אורסטה ונלו. נלו שולף מספרים לחיתוך פרחים ובמאבק ביניהם נפגע אורסטו שדוקר למוות את אדלידה. אורסטה מקבל חמש שנות מאסר בהן שנתיים באשפוז פסיכיאטרי. לאחר שחרורו הוא ממשיך להסתובב ברחובות רומא. מדיה וקבצים בנושא קנאה נוסח איטליה בוויקישיתוף "קנאה נוסח איטליה", במסד הנתונים הקולנועיים IMDb (באנגלית) "קנאה נוסח איטליה", באתר AllMovie (באנגלית) "קנאה נוסח איטליה", באתר Rotten Tomatoes (באנגלית) "קנאה נוסח איטליה", במסד הנתונים הקולנועיים KinoPoisk (ברוסית) קנאה נוסח איטליה, עם כתוביות באנגלית, באתר יוטיוב קנאה נוסח איטליה, באתר TCM באנגלית הוא נקרא "משולש הפיצה" ("The Pizza Triangle") שמשמעותו כפולה - מדובר ביחסי אהבה/קנאה בשלישייה (שני גברים ואישה כאשר אחד הגברים מומחה ביצירת משולשי פיצה) ביקורת קולנוע - האופה ומוכרת הפרחים, "העולם הזה", גיליון 1750 מ-17 במרץ 1971, עמוד 31 יורם פורת, "קנאה איטלקית" הוא סרט שייצג את איטליה בפסטיבל קאן, 1970 - מרצ'לו מסטרויאני זכה בפסטיבל זה בעבור משחקו לפרס השחקן הטוב, מעריב, 25 בפברואר 1971
הירי באוניברסיטת פרם

הירי באוניברסיטת פרם הוא פיגוע ירי המוני שאירע באוניברסיטת פרם שברוסיה ביום שני, 20 בספטמבר 2021, בשעה 11:30 לערך. שישה בני אדם נהרגו באירוע, ו-28 נוספים נפצעו. היורה נכנס לאוניברסיטה, רעול פנים, בשעה 11:20. לחצני המצוקה הופעלו ב-11:31 וב-11:43. הוא הרג אחד מאנשי האבטחה שניסו לעצור את כניסתו. בשעה 11:46 הוא ירה על שני שוטרים שנכנסו לבניין, והם אלו שנטרלו אותו. חלק מהמורים ומהסטודנטים התבצרו בתוך הכיתות, וחלקם נמלטו דרך החלונות. האוניברסיטה שלחה הודעת אזהרה בערוץ הטלגרם שלה וביקשה מהסטודנטים שיכולים לעשות זאת לעזוב את מתחם האוניברסיטה. התקשורת המקומית זיהתה את היורה כטימור בקמנסורוב, סטודנט בן 18 מהאוניברסיטה. בפוסט שהעלה ברשתות החברתיות זמן קצר לפני מסע הירי הוא מפרט כיצד השיג בהצלחה רישיון לנשק, וציין כי הוא בחר באוניברסיטה משום ש"הם ביצעו טעות חמורה" ארבע שנים קודם לכן. הוא הוסיף כי "מאז שהכרתי את עצמי, חשבתי כל הזמן על מוות. אני לא יודע כמה אני יכול להרוג, אבל אעשה הכל כדי שזה יהיה כמה שיותר". על פי חלק מהמקורות, הוא השתמש בנשק שאינו מיועד לאש חיה, אך הוא החליף את סוג התחמושת. ועדת החקירות הפדרלית פתחה בחקירת האירוע. בחקירת הרצח השתתף התובע המחוזי של פרם פאבל בוחטויארוב, ואילו התובע הכללי הרוסי איגור קרסנוב שלח את סגנו לזירת הירי. VKontakte חסמה את הדף של החשוד בירי. ראש הממשלה מיכאיל מישוסטין, ראשי משרד הבריאות ומשרד החינוך והמדע מיכאיל מורשקו וואלרי פאלקוב טסו לפרם כשמומחים ממוסדות פדרליים מצטרפים לשר הבריאות. נשיא רוסיה ולדימיר פוטין הביע תנחומים למשפחות הקורבנות. ממשלת מחוז פרם הודיעה על יום אבל ב־21 בספטמבר, דגלי המחוז יורדו לחצי התורן. משחקי המחזור השמיני בליגת העל הרוסית בכדורגל, הדרבי בין ספרטק לצסק"א והמשחק בין זניט לרובין קאזאן נפתחו בדקת דומייה. הירי בגימנסיה 175 בקאזאן Что известно о стрельбе в Пермском государственном университете Раскрыто вооружение напавшего на пермских студентов стрелка, Lenta.RU (ברוסית) מסע ירי באוניברסיטה ברוסיה: לפחות 6 נרצחו, באתר ynet, 20 בספטמבר 2021 8 הרוגים באירוע ירי באוניברסיטה ברוסיה "Russia shooting: Gunman kills several at Perm University". BBC News (באנגלית בריטית). 2021-09-20. נבדק ב-2021-09-20. В результате стрельбы в Пермском университете погибли восемь человек, www.kommersant.ru, ‏2021-09-20 (ברוסית) Baza сообщает: По словам сотрудников.. | ПЕРМЬ АКТИВНАЯ | Perm Active | VK, vk.com В пермском вузе первым был убит охранник: экстренные службы якобы не брали трубку, БИЗНЕС Online (ברוסית) Официальный представитель МВД Ирина Волк:.. | ПЕРМЬ АКТИВНАЯ | Perm Active | VK, vk.com В Прикамье объявили траур. Собираем информацию о трагедии в университете в режиме онлайн, 59.ru, ‏2021-09-20 (ברוסית) ציוץ של rentvchannel ברשת החברתית אקס (טוויטר), 20 בספטמבר 2021 Anna Chernova CNN, 5 people killed in shooting at Russian university, CNN Gunman opens fire at Siberia university, killing at least eight, The Independent, ‏2021-09-20 (באנגלית) Shooting in Russian university leaves 8 dead, spectrumlocalnews.com (באנגלית) רוסיה: סטודנט ירה למוות בשישה אנשים באוניברסיטה בסיביר, באתר וואלה, 20 בספטמבר 2021 "В Прикамье объявили 21 сентября днём траура по погибшим при стрельбе в вузе". Life.ru. נבדק ב-2021-09-20.
אגם גרינל (מונטנה)

אגם גרינל (באנגלית: Grinnell Lake) הוא האגם הממוקם בשטח בפארק הלאומי גליישר, במחוז גליישר, שבמדינת מונטנה שבארצות הברית. לאגם צבע טורקיז, שמקורו בסחף טין, הנשפך לאגם גרינל מקרחון גרינל. אגם גרינל ממוקם 5.1 קילומטרים ממלון מני גליישר (שביל הליכה מקשר בין המלון לאגם - ההופך את האגם ליעד טיול פופולרי). האגם ממוקם לרגלי המדרונות הצפוניים של הר איינג'ל וינג. אורכו המקסימלי של האגם 710 מטרים (בחלק הארוך ביותר), ורוחבו המקסימלי של האגם 530 מטרים. שטחו של האגם 321 דונמים (0.321 קילומטרים רבועים). האגם ממוקם בגובה של 1,507 מטרים מעל פני הים. נחל גרינל (Grinnell Creek) נשפך אל האגם ומזין אותו, וכן האגם נשפך אל המשכו של נחל גרינל, הנשפך בהמשך אל נחל קטרקט ( Cataract Creek). אגם גרינל נקראת על שמו של ההיסטוריון, האנתרופולוג וחוקר הטבע, ג'ורג' בירד גרינל (George Bird Grinnell), אשר יזם את הקמת הפארק הלאומי גליישר. שמו של האגם ניתן לו רשמית בשנת 1929. אגם גרינל בשנת 1921, צילום מעשה ידי רוברט סטרלינג יארד הר גרינל מתנשא מעל אגם גרינל • Erik Molvar, Hiking Glacier and Waterton Lakes National Parks: A Guide to the Parks, P 152 • R. J. Secor, The High Sierra: Peaks, Passes, Trails, P 361 • David Archer, Montana Fly Fishing and Camping Guide, P 35 • Vicky Spring, Tom Kirkendall, Glacier-Waterton International Peace Park, P 165 אגם גרינל באתר ממשלת מונטנה אגם גרינל באתר הסקר הגאולוגי של ארצות הברית מסלולי הליכה סביב אגם גרינל באתר שירות הפארקים הלאומיים של ארצות הברית מפה טופוגרפית תלת־ממדית של אזור אגם גרינל מפה טופוגרפית של אזור אגם גרינל מפה טופוגרפית של אזור אגם גרינל אגם גרינל באתר glacierguides תיאור אגם גרינל באתר hikingwalking תיאור אגם גרינל באתר hikespeak מסלול אגם גרינל באתר alltrails מסלולי הליכה סביב אגם גרינל באתר backpacker מידע על מסלולי הליכה סביב אגם גרינל באתר hikingproject תיאור מסלול ההליכה מאגם גרינל לקרחון גרינל באתר hikinginglacier אגם גרינל באביב 2019, סרטון באתר יוטיוב מידע גאוגרפי מקור שמות אתרים בפארק הלאומי גליישר מידע על מקור שמו של האגם מידע היסטורי
לילי הטווני

הברונית לילי הטווני (בהונגרית: Hatvany Lili; הטוון, 8 ביוני 1890 – מנהטן, ניו יורק, ארצות הברית, 7 באוקטובר 1968) הייתה סופרת, מחזאית ותסריטאית יהודייה-הונגרייה. בתו של הברון יוז'ף הטווני-דויטש. לילי הטוואני נולדה למשפחה יהודית. בצעירותה למדה בהאוניברסיטה למשאבי טבע ומדעי החיים, וינה (אנ') והייתה בת דודו של הברון שאנדור הטווני-דויטש. בשנת 1884 הפכה לשותפה בחברה "דויטש איגנץ ובנו". משנת 1888 עבדה כמנהלת מפעל הסוכר בהטוון. לילי הטוואני, בתו, הייתה אשתו השנייה של הברון דיולה מדראשי-בק. הם התחתנו ב-19 ביולי 1913 בבודפשט אך התגרשו בשנת 1925. ללילי היו עוד שלושה אחים/אחיות. אנדרה ברנאט ואנטוניה. בעלה השני היה ממשפחת פרוינד בעלי מפעלי האלכוהול, אימרה טוטסגי, שלמד אדריכלות ולאחר מכן היגר לאמריקה יחד עם לילי. שם הפך עם הזמן למזכיר הכללי של לשכת עורכי הדין בניו יורק. היא עבדה תחילה כמבקרת חיי התיאטרון בבודפשט בשנות ה-20 של המאה ה-20 ונסעה לארצות הברית עם בעלה כאמור בסוף שנות ה-30. הם התיישבו בניו יורק. ביצירותיה הרבות היא מתארת בעיקר את חיי העשירים ועל אף שגיבוריה הם בעיקר דמויות בינלאומיות, אנשי העולם הגדול, ביצירותיה משתקפים החיים בבודפשט של אחרי מלחמת העולם הראשונה. הנושאים בהם ויצירותיה בכלל היו נועזים ופופולריים מאוד. תיבת נוח (מחזה, 1918) אהבה ראשונה (מחזה, 1920) הם (סיפור קצר, 1922) ברקרולה (מחזה, 1924) האיש ההוא (רומן, 1926) הסבתא הנפלאה (מחזה קומי, 1927) הגבר הראשון (אקט, 1927) נשים ביניהן (סיפור קצר, 1928) בדרך (רומן, 1928) הלילה או לעולם / Tonight or Never (קומדיה, 1931) הכישוף (קומדיה, 1932) שרשרת (מחזה, 1934) מגדת עתידות ושני קורבנות (רומן, 1934) כתר בעל תשעה ענפים (מחזה, עם שאנדור הוניאדי, 1936) My kingdom for a cook (1943) משפחת הטווני-דויטש מיהו מי בספרות הונגרית? ספרי מאגר מסת"ב 963-8607-10-6 לקסיקון ביוגרפי הונגרי לקסיקון יהודי הונגרי 1929. עורך פטר אויווארי. לילי הטוואני מדיה וקבצים בנושא לילי הטווני בוויקישיתוף לילי הטווני, במסד הנתונים הקולנועיים IMDb (באנגלית)
EL/M-2083

EL/M-2083 הוא מכ"ם AESA (ראשי תיבות באנגלית: Active Electronically Scanned Array (אנ'), בעברית: מערך תר אלקטרוני פעיל) על בסיס בלון תצפית, המפותח ומיוצר על ידי מפעל אלתא של התעשייה האווירית. המערכת נועדה לתת התראה מוקדמת ובקרה אווירית ותוכננה לזהות מטוסים מנמיכי טוס ממרחק גדול. המכ"ם פועל בתדר L-Band ומסוגלת לעקוב אחר עד 500 מטרות בו-זמנית. המערכת מבוססת על מכ"ם אורן ירוק. המערכת נמצאת בשימוש חיל האוויר כחלק ממערך ההגנה האווירית של צה"ל. טווח גילוי: מעל 250 ק"מ עבור מטוס קרב דיוק טווח המערכת: 50 מטר כיסוי: 360 מעלות מהקרקע עד לגובה של 24,000 רגל קצב עדכון: 5 שניות סיבוב האנטנה: 12 סיבובים בדקה ישראל ישראל הודו הודו סינגפור סינגפור טל שמיים מכ"ם EL/M-2083, באתר התעשייה האווירית גבוה, רגיש ועצמאי, באתר חיל האוויר הישראלי, גיליון 161, 22/02/2005